भारतीय कंपनी जगत के प्रदर्शन पर नुकसान उठाने वाली कंपनियों का असर पड़ा और 1,794 सूचीबद्ध कंपनियों का संयुक्त शुद्ध लाभ 2017-18 में 4.42 लाख करोड़ रुपये रहा। साल के दौरान 344 कंपनियों ने संयुक्त रूप से 1.8 लाख करोड़ रुपये का घाटा दर्ज किया, जो 2016-17 के मुकाबले दोगुने से ज्यादा है और यह एक दशक में सबसे ज्यादा है। लाल निशान वाली कंपनियों ने पिछले पांच सालों में संचयी तौर पर 4.85 लाख करोड़ रुपये गंवाए। इसकी तीन चौथाई रकम इन्होंने पिछले तीन साल में गंवाए।